‘এ বছর ৩৫ কোটি বই বিতরণ করা হবে'
স্বাস্থ্যমন্ত্রী জাহিদ মালেক বলেছেন, সারা দেশে প্রাথমিক এবং মাধ্যমিক বিদ্যালয়ের জন্য ৩৫ কোটি বই বিতরণ করছে সরকার। যার দাম হাজার-হাজার কোটি টাকা হবে। তাও বিনামূল্যে দিচ্ছেন শিক্ষার্থীদের। পৃথিবীর কোথাও এমন নজির নাই বিনামূল্যে বই দেওয়ার। প্রধানমন্ত্রী শেখ হাসিনা প্রতিটি ছেলেমেয়েকে লেখাপড়ার জন্য বই দিয়েছেন। দেশের ৪ কোটি ছেলেমেয়েরা এ বই পাবে।
 
শনিবার দুপুরে মানিকগঞ্জ সরকারি বালক উচ্চ বিদ্যালয় মাঠে বই বিতরণ অনুষ্ঠানে প্রধান অতিথির বক্তব্যে তিনি এসব কথা বলেন।







মন্ত্রী বলেন, করোনার জন্য গত ৩ বছর আমরা বই উৎসব অনুষ্ঠান করতে পারিনি। সে কারণে আমাদের মনে কষ্ট ছিল। এ বছর করোনা নিয়ন্ত্রণে থাকায় শিক্ষার্থীদের হাতে বছরের প্রথম দিন তাদের প্রিয় বই তুলে দিতে পেরে আমরা খুশি।




তিনি বলেন, শুধু বই নয় দেশের মানুষের কথা ভেবে হাজার হাজার টাকার করোনার টিকা বিনামূল্যে দিচ্ছেন প্রধানমন্ত্রী। সে কারণেই দেশ আজ সুরক্ষিত। দেশের উন্নয়ন অব্যাহত রাখতে সামনের নির্বাচনে সবাইকে নৌকা মার্কায় ভোট দিতে আহ্বান জানান মন্ত্রী।
অনুষ্ঠানে মানিকগঞ্জ জেলা প্রশাসক মুহাম্মদ আব্দুল লতিফ, জেলা শিক্ষা কর্মকর্তা রেবেকা জাহান, সদর উপজেলা নির্বাহী কর্মকর্তা (ইউএনও) জ্যোতিশ্বর পাল, বালক উচ্চ বিদ্যালয়ের প্রধান শিক্ষিকা কাজী মাকসুদা আহম্মেদসহ শিক্ষার্থী এবং অভিভাবকরা উপস্থিত ছিলেন।

স্বাস্থ্যমন্ত্রী জাহিদ মালেক বলেছেন, সারা দেশে প্রাথমিক এবং মাধ্যমিক বিদ্যালয়ের জন্য ৩৫ কোটি বই বিতরণ করছে সরকার। যার দাম হাজার-হাজার কোটি টাকা হবে। তাও বিনামূল্যে দিচ্ছেন শিক্ষার্থীদের। পৃথিবীর কোথাও এমন নজির নাই বিনামূল্যে বই দেওয়ার। প্রধানমন্ত্রী শেখ হাসিনা প্রতিটি ছেলেমেয়েকে লেখাপড়ার জন্য বই দিয়েছেন। দেশের ৪ কোটি ছেলেমেয়েরা এ বই পাবে।

শনিবার দুপুরে মানিকগঞ্জ সরকারি বালক উচ্চ বিদ্যালয় মাঠে বই বিতরণ অনুষ্ঠানে প্রধান অতিথির বক্তব্যে তিনি এসব কথা বলেন।